Document ID: /roh_data/filtered/fineweb-2-filterrobots_roh.jsonl.gz/22061

AVEGNIR INFRA SCUOL
Böt
Cun ün programm d'infrastructura cumplessiv as prepara Scuol pel svilup dals prossems 30 ons.
Il cumün less investir sistematicamaing aint ils implants da temp liber chi rinforzan sia posiziun. Sco lö da vacanzas cun frequenzas equlibradas spordscha Scuol üna perspectiva intacta a seis abitants, als allogiaders, affars turistics sco eir a la mansteranza e'l commerzi.
Il cumün nu pissera usche be pel mantegnimaint da las infrastructuras turisticas, dimpersè surpiglia eir la respunsabiltà d'augmantar cuntinuantamaing lur efficienza. El s'orientescha lapro vi da sias qualitats natüralas, istoricas e culturalas.
Zielsetzung des Projektes
Intenziun
La Situaziun actuala da l'infrastructura pel temp liber, il sport e’l turissem spordscha üna schanza rara, forsa unica, da schoglier dublicitats e sparpagliamaints e d'augmantar percunter la cumpetenza da las sportas als singuls lös.
Il lö pel sectur aua e wellness dess esser in prüma lingia l’areal dal Bogn Engiadina, pel sport da squadra e’l sport suot tschêl avert sco eir per pussibiltats da s’inscuntrar sun previss ils areals da Gurlaina e Trü.
Il princip es: la valur da tuot quists areals dess gnir augmantada; al listess mumaint dess gnir ingrondida la sporta totala. La suprastanza cumünala e’l comitè directiv dal proget fan quint chi gnia investi ün import da plüs desch milliuns francs per quist grond proget, quai in etappas sur ils prossems 10 ons.